El servei de mediació de l’Ajuntament de Burjassot, Mediaprop, continua oferint a la ciutadania una alternativa a la via judicial
2025-07-24

El servei que l’Ajuntament de Burjassot presta a la ciutadania per a la resolució de conflictes, alternatiu a la via judicial, a través de la mediació, també opera en qüestions i/o conflictes ja judicialitzats, la qual cosa es coneix com a mediació intrajudicial.

En aquest cas, tant a petició de les parts com del mateix jutge, es pot derivar el tractament de la qüestió litigiosa a un procediment de mediació, per resultar més favorables als veritables interessos de les parts.

La mediació intrajudicial també és una via voluntària de solucionar conflictes i, una vegada iniciada, després del seu desenvolupament, es pot abandonar quan les parts així ho consideren o bé sense aconseguir acords ja que algunes de les parts pot continuar oposada.

Si s’aconsegueixen acords en aquesta mena de mediació, previ el seu control jurídic pels lletrats de les parts, podran emportar-se al procediment per a ser homologats o aprovats judicialment. Però, en el cas de no haver-hi acord, el procediment judicial continua. Encara que no s’aconseguisca l’acord, tal com han assenyalat des del servei municipal, les parts solen quedar satisfetes de la seua participació en la mediació.

L’acord aprovat judicialment té la mateixa validesa que una sentència. Si una part incompleix, l’altra pot acudir a la via judicial per a sol·licitar el compliment.

El servei és finançat per la Direcció General de Reformes Democràtiques i Accés a la Justícia de la Generalitat Valenciana. Mediaprop funciona amb cita prèvia, que es pot sol·licitar en aquest ENLLAÇ.